13/02/2014 | Administración LocalMunicipal
Ares
Anuncio información pública aprobación definitiva regulamento do campo de fútbol municipal de Prados Vellos

Aprobado Inicialmente na sesión Plenaria Ordinaria de data 31 de outubro do 2013 o Regulamento do Campo de Fútbol Municipal de Prados Vellos, e sometido a información pública no BOP 241 de data 19 de decembro do 2013, polo prazo de 30 días, sen terse presentado alegacións, elévase automáticamente a definitivo o acordo inicial, publicándose o contido íntegro do mesmo: Ares, 4 de febreiro do 2014 O Alcalde-Presidente Asdo: Julio Ignacio Iglesias Redondo Art.1.- E obxecto do presente Regulamento, a regulación do campo de fútbol municipal. Art.2.- O inmoble é un ben de dominio público, e figura no libro de Inventario e Rexistro de Bens ou Servizos do Concello de Ares. Art.3.- As instalacións do campo de fútbol municipal, destinaranse principalmente para a práctica do fútbol, e de forma secundaria para outro tipo de competicións deportivas. Art.4.- De acordo co artigo anterior, as instalacións deportivas as que fai referencia este Regulamento poderanse utilizar para a realización dos seguintes Actos: Actividades, competicións espectáculos deportivos: Agás as que puideran efectos negativos sobre a instalación ou algún dos seus equipamentos por razóns do material empregado no seu xogo ou competición. Comisión de Deportes, atendendo a circunstancias que así o aconsellen, e oído o Director Técnico Deportivo Municipal, resérvase o dereito de prohibir as celebracións de calquera reunión ou manifestación, mediante comunicación previa aos interesados. Art.5.- Son competencias da Corporación: A) A aprobación, modificación ou derrogación deste Regulamento. B) Aprobación das directrices anuais de actuación no campo de fútbol municipal, previa proposta da Concellaría de Deportes. C) Aprobar a Programación Deportiva a realizar, previa proposta da Concellaría de Deportes. D) Fixar os prezos públicos por utilización das instalacións deportivas municipais. Art.6.- Son competencias da Comisión de Deportes: A) Resolver as cuestións que lle formule o Concelleiro/a Delegado/a de Deportes, ou o propio Alcalde, dando conta ao Concello Pleno se a importancia así o aconsella. Art.7.- Serán competencias da Alcaldía, que puidera delegar no/a Concelleiro/a Delegado de Deportes, as seguintes: A) A proposta de sancións referentes a faltas graves ou moi graves e a imposición referente a faltas leves, dando conta ao Pleno das súas decisións. B) O nomeamento da concesión dos servicios de conserxería conservación, mantemento e limpeza integral do campo de fútbol municipal, de acordo ca proposta do Concello Pleno. Art.8.- Serán competencias do Director Técnico Deportivo Municipal: A) A redacción do Proxecto de utilización do campo de fútbol municipal. B) Elaboración dos informes que lle solicite o Alcalde ou calquera órgano municipal, incluíndo o estudio de custes e proposta de taxas por utilización das instalacións. C) A proposición das directrices da Programación Deportiva Anual. Art.9.- Corresponde á ADR Numancia de Ares, o servicio de Conserxería, conservación, mantemento e limpeza integral ca realización das seguintes funcións: A) Mantemento.- Neste apartado incluirase non só o mantemento do terreo de xogo do campo de fútbol municipal, senón a manipulación e prevención de tódalas instalacións do mesmo, nomeadamente todas aquelas pequenas reparacións ordinarias, substitucións de aqueles elementos que non comporten o peche da instalación (lámpadas, cristais, billas, interruptores, rego e calquera que poida ter a xuízo do Concello esta consideración), así como as tarefas de entretenemento en prevención de posibles problemas (exemplo: limpeza e conservación en bo estado dos sumidoiros). Serán por conta do Concello as seguintes competencias, en canto a necesidade de investimento por obra, ( non por mantemento): - Electricidade (forza e alumado). - Rede de auga potable. - Auga quente sanitaria. - Fontanería, saneamento e augas residuais. - Carpintería e cerraxería. - Pintura e Albanelería. Correrá a cargo da ADR Numancia de Ares do concesionario os custes de funcionamento das instalación en canto a consumos eléctricos, de auga, etc. No tocante o material necesario para levar a cabo todo o precisado con anterioridade (útiles de limpeza, productos de limpeza, ferramentas, maquinaria.) Correrá por conta da ADR Numancia. Os pequenos materiais repostos serán igualmente de conta da ADR Numancia. Responsabilizarse das labores de conservación, mantemento, vixilancia e reparación das pequenas avarías que se rexistren na instalación a ADR NUMANCIA. Abrir e pechar o campo de fútbol correponderalle á ADR NUMANCIA. Art.10.- Os usuarios manterán limpas as instalacións, respectando os equipamentos e mobiliario dos mesmos, así como as normas de funcionamento. Art.11.- Non se permitirá o paso de bebidas nin de envases á instalación deportiva, só podendo consumir as bebidas procedentes das máquinas expendedoras existentes na instalación ou no ambigú, e sempre dentro das zonas establecidas a tal efecto. Art.12.- É obrigatorio o uso de roupa deportiva para a práctica, adestramento ou competición deportiva. Non permitirase a entrada ao terreo de xogo, sen calzado apropiado. Art.13.- O usuario/a das instalacións deportivas fará efectivo o pago da taxa a que se refire o artigo anterior, no momento da reservar a hora. O incumprimento desta norma cancelará automaticamente a reserva de hora solicitada. Art.14.- Na solicitude de alugueiro da instalación para eventos, os/as solicitantes deberán acreditar que teñen subscrita a correspondente póliza de accidentes así como o R. C da actividade. Desta forma ante calquera accidente, ou lesión que se produza cando a instalación está cedida a outros usuarios/as xa sexan particulares ou entidades, será responsabilidade da persoa física ou xurídica que solicita dita cesión. Nos adestramentos de clubs no campo de fútbol, os/as deportistas estarán permanente acompañados dun monitor/a do Club, que será o/a responsable do grupo, e velará polo cumprimento das normas de uso. Art.15.- Non se permitirá a entrada as instalacións de ningún tipo de animais domésticos. Art.16.- Tódolos usuarios/as deberán coñecer o presente Regulamento de réxime interior. Polo que facilitarase copia aos Clubs e Asociacións inscritas no Rexistro Municipal de Entidades, e exporase no Taboleiro da instalación. Art.17.- O Club ou Entidade usuario, faise responsable dos posibles deterioros que se poidan ocasionar durante a utilización das instalacións polos seus xogadores/as e compoñentes do equipo, e que foran realizados por neglixencia ou intencionalidade. Art.18.- Os equipos das entidades/clubs que utilicen o campo de fútbol municipal, deberán estar sempre acompañados polos Profesores ou Adestradores dos mesmos, que velarán porque se cumpra en todo momento a Normativa de uso da Instalacións. Art.19.- Os equipos empregarán os vestiarios que lles sexan asignados, e farán un correcto uso dos mesmos. Art.20.- O club ou entidade usuaria é responsable de que durante o adestramento ou nos partidos, permanezan no banco ou no terreo de xogo, o persoal correspondente. Art.21.- A planificación dos horarios de uso das instalacións será o que segue: B) Darase preferencia no uso das instalacións en base ós criterios que seguen: 1.- Actividades da ADR Numancia.2.- Actos programados polo Concello.3.- Equipos federados do Municipio con convenios deportivos municipais.4.- Equipos federados do Municipio.5.- Equipos non federados do Municipio.6.- Equipos doutros Concellos Federados.7.- Equipos doutros Concellos non federados. Art.22.- As faltas cometidas polo usuarios do campo de fútbol municipal terán a consideración de leves, graves e moi graves: A) Considéranse faltas leves: O incumprimento das normas regulamentarias. Tres faltas leves suporán unha grave. B) Considéranse faltas graves. A reincidencia. Os danos materiais nas instalacións. Dúas faltas graves suporán unha falta moi grave. C) Considéranse faltas moi graves: Os danos materiais importantes. Art.23.- Por mor das faltas a que se refire o apartado anterior poderán impoñerse as seguintes sancións: A) Apercibimento ou amoestación: no caso de faltas leves suporá advertencia verbal e no caso de falta grave comunicación escrita. B) Expulsión temporal: no caso de falta grave. C) Expulsión definitiva: no caso de falta moi grave. As faltas leves corrixiranse cas sancións de apercibimento ou amoestación, as graves ca expulsión temporal e as moi graves ca expulsión definitiva. O presente Regulamento rexerá a partir da súa aprobación definitiva e publicación integra no BOP ata que o Concello acorde a súa modificación ou derrogación. Toda norma non especificada no presente Regulamento resolverase pola Lei do Deporte e o Código de Ética Deportiva aprobado polo Concello Pleno.1) Horario do campo de fútbol municipal.2) Incluír a Ordenanza Municipal Reguladora da Taxa pola Utilización das Instalacións do campo de fútbol municipal, cas taxas vixentes. ( En elaboración) 3) Formularios para solicitar as instalacións deportivas municipais. O horario de utilización do Campo de fútbol será de 45 horas á semana. O horario de apertura da instalación será como segue: De luns a venres, 7 horas ao día: Polas tardes de 16 a 23 horas. Os sábados, todo o día. Os domingos polas mañás de 10 a 13 horas. D/Dª ………………………………………………………………………………Co D. N. I. núm. ………………………………. e con enderezo en …………………………………………………. Telefono de contacto ………………………………………. En representación do CLUBE/asociación/ grupo…………………………………………………………………………….…. Lle sexa concedido/a o alugueiro do campo de fútbol municipal durante o período de ( indicar meses do ano)……………………………………………………o/s día/s ( indicar o día ou días)…………………………………… ………. en horario de…………….……. a ………………………En Ares, ……. de ……………………. de ………… Asdo.: O/a solicitante.” En Ares a 4 de febreiro do 2014 O Alcalde-Presidente Asdo.- Julio Ignacio Iglesias Redondo